### NN 65/2017 (7.7.2017.), Odluka o izmjenama i dopunama Odluke o upisu učenika u I. razred srednje škole u školskoj godini 2017./2018.

Ministarstvo znanosti i obrazovanja

1536

Na temelju članka 22. stavka 7. Zakona o odgoju i obrazovanju u osnovnoj i srednjoj školi (»Narodne novine«, broj 87/2008, 86/2009, 92/2010, 105/2010 – ispr., 90/2011, 16/2012, 86/2012, 94/2013, 152/2014 i 7/2017), ministrica znanosti i obrazovanja donosi

ODLUKU

O IZMJENAMA I DOPUNAMA ODLUKE O UPISU UČENIKA U I. RAZRED SREDNJE ŠKOLE U ŠKOLSKOJ GODINI 2017./2018.

I.

Točka IV. Odluke o upisu učenika u I. razred srednje škole u školskoj godini 2017./2018. (»Narodne novine«, broj 48/2017) mijenja se i glasi:

»U I. razred srednjih škola Republike Hrvatske u programe redovitog obrazovanja u školskoj godini 2017./2018. planira se broj upisnih mjesta za ukupno 48.795 učenika u 2.224 razredna odjela.«

II.

U točki V. Odluke stavak 1. i podstavci 1. i 2. mijenjaju se i glase:

»(1) U srednje škole kojima je osnivač Republika Hrvatska, jedinice lokalne samouprave te jedinice područne (regionalne) samouprave u I. razred redovitog obrazovanja planira se broj upisnih mjesta za ukupno 46.291 učenika u 2.079 razrednih odjela:

1) u gimnazijske programe 11.510 učenika u 475 razrednih odjela ili 24,86 %;

2) u programe obrazovanja za stjecanje strukovne kvalifikacije u trajanju od četiri godine 18.992 učenika u 813 razrednih odjela ili 41,03 %;«

III.

U Strukturi razrednih odjela i broju učenika I. razreda srednjih škola u školskoj godini 2017./2018 koja je sastavni dio Odluke, u dijelu I. – srednje škole kojima je osnivač Republika Hrvatska, jedinice lokalne samouprave te jedinice područne (regionalne) samouprave, u glavi III. Sisačko-moslavačka županija, naslovu Srednja škola Glina (03-025-501) iza retka 6. dodaje se redak 7. koji glasi:

|  |  |  |  |  |  |
| --- | --- | --- | --- | --- | --- |
| »Drvodjeljski tehničar – dizajner 4 g. | 120404 | 4 | 1 |  | 24« |

Iza riječi » Ukupno Srednja škola Glina (03-025-501)«, broj: »4,00« zamjenjuje se brojem: »5,00«, a broj: »96« zamjenjuje se brojem: »120«.

U glavi VII. Bjelovarsko-bilogorska županija, naslovu Srednja škola »August Šenoa« Garešnica (07-024-501) dodaje se redak 9. koji glasi:

|  |  |  |  |  |  |
| --- | --- | --- | --- | --- | --- |
| »Grafički tehničar 4 g. | 210104 | 4 | 1 |  | 24« |

Iza riječi: »Ukupno Srednja škola »August Šenoa« Garešnica (07-024-501)«, broj: »6,00« zamjenjuje se brojem: »7,00«, a broj: »136« zamjenjuje se brojem: »160«.

U glavi VIII. Primorsko-goranska županija, naslovu Trgovačka i tekstilna škola u Rijeci Rijeka (08-071-503), u retku 3. Krojač 3 g, broj: »1,67« zamjenjuje se brojem: »0,33«, a broj: »40« zamjenjuje se brojem: »8«.

U retku 4. Prodavač IG 3 g., broj: »0,33« zamjenjuje se brojem: »1,67«, a broj: »8« zamjenjuje se brojem: »40«.

U glavi XXI. Grad Zagreb, naslovu Prirodoslovna škola Vladimira Prelog Zagreb (21-114-538) u retku 6. Prirodoslovna gimnazija (odjel za sportaše) 4 g. broj: »28« zamjenjuje se brojem: »24«.

Iza riječi: »Ukupno Prirodoslovna škola Vladimira Preloga Zagreb (21-114-538)«, broj: »280« zamjenjuje se brojem: »276«.

IV.

Ova Odluka stupa na snagu prvoga dana od dana objave u »Narodnim novinama«.

Klasa: 602-03/17-06/00015
 Urbroj: 533-25-17-0007
 Zagreb, 3. srpnja 2017.

Ministrica
 prof. dr. sc. Blaženka Divjak, v. r.